BANPU บวกเกือบ 3% ขานรับราคาถ่านหินปรับตัวขึ้น
BANPU บวกเกือบ 3% ขานรับราคาถ่านหินปรับตัวขึ้น ล่าสุด ณ เวลา 11.00 น. ราคาอยู่ที่ 15.90 บาท บวก 0.40 บาท หรือ 2.58% สูงสุดที่ 15.90 บาท ต่ำสุดที่ 15.50 บาท มูลค่าซื้อขายที่ 512.78 ล้านบาท 
6 ก.ย. 2559

ผู้สื่อข่าวรายงานว่า ราคาหุ้นบริษัท บ้านปู จำกัด (มหาชน)หรือ BANPU ณ เวลา 11.00 น. ราคาอยู่ที่ 15.90 บาท บวก 0.40 บาท หรือ 2.58% สูงสุดที่ 15.90 บาท ต่ำสุดที่ 15.50 บาท มูลค่าซื้อขายที่ 512.78 ล้านบาท ขณะที่ดัชนีตลาดหุ้นไทยโดยรวมบวก 0.38%
 
 
ด้าน บล.คันทรี่ กรุ๊ป ระบุในบทวิเคราะห์ฯ แนะ “เก็งกำไร” หุ้น บมจ.บ้านปู (BANPU) เนื่องจากราคาถ่านหิน Newcastle ปรับบวกอย่างแข็งแรงเพิ่มขึ้น +1.51 เหรียญต่อตันในการรายงานวันที่ 1 ก.ย. พร้อมเซ็น MOU ร่วมกับ ลาดกระบัง เทเซ่น หัวเว่ย ร่วมมือวิจัยพัฒนาพลังงานแสงอาทิตย์ อีกทั้งยังประกาศจ่ายปันผลระหว่างการ 0.25 บาท/หุ้น XD, XB 8 ก.ย.
ส่วน บล.อาร์เอชบี (ประเทศไทย) ระบุในบทวิเคราะห์ฯว่า BANPU ราคาเป้าหมาย 5.57 บาท ในทางเทคนิคมีสัญญาณเป็น Positive โดยได้รับแรงสนับสนุนจากการปรับตัวขึ้นของราคาถ่านหิน
ขณะที่ บล.โกลเบล็ก ระบุว่า BANPU ราคาถ่านหินดีดตัวขึ้นล่าสุด 69.9 US/Tons และยังให้สิทธิจองซื้อหุ้นเพิ่มทุน BPP ช่วง 18-25 หุ้น BANPU ต่อ 1 หุ้น BPP โดยจะขึ้น XB 8 ก.ย.2559